স্টাফ রিপোর্টার \ হবিগঞ্জ শহরের ২নং পুল এলাকা থেকে মাদক মামলার সাজাপ্রাপ্ত আসামী সুমন মিয়া (২৮) কে আটক করেছে পুলিশ। সে মাধবপুর উপজেলার খরিয়া গ্রামের মৃত আব্দুল হান্নানের পুত্র। গতকাল বৃহস্পতিবার দুপুরে ডিএসবির তথ্য অনুযায়ী মাধবপুর থানার এসআই মমিনুল ইসলামের নেতৃত্বে একদল পুলিশ ওই এলাকার সামছু মিয়ার বাসায় অভিযান চালিয়ে তাকে আটক করে। পুলিশ জানায় সুমনের বিরুদ্ধে মাদক মামলায় ৩ বছরের সাজা হয়। এতদিন সে পলাতক থেকে হবিগঞ্জে মাদক ব্যবসায়ীদের সাথে সখ্যতা গড়ে তুলে।